Sigana mar 115: Paradis Manyien e Piny Kae
NE ANE yien maboyo boyo, maupe mabeyo kod gode maboyogo. Donge mani en kama ber? Ne kaka mwandano chiemo e lwet wuowi matinno. To ne sibuoche gi farese mochung’ e lum kocha. Donge diher dak e ot moger kama chalo gi kae?
Nyasaye dwaro ni, idag nyaka chieng’ e paradis e piny kae. Kendo ok odwar ni ibed gi rem koda lit mayudo ji e ndalogi. Ma e gima Muma osingo ne jogo ma biro dak e paradis manyienno: ‘Nyasaye nobed kodgi. Tho ok nobedie kendo, kata yuak kata rem. Gik machon osekadho.’
Yesu biro miyo lokruok maberni otimre. Bende ing’eyo ni mano nobed karang’o? Ee, enobed bang’ Yesu golo richo duto koda jo maricho te e piny kae. Par ni kinde ma ne en e piny kae, Yesu ne ochango tuoche mopogore kuom ji, kendo ne ochiero jo motho. Yesu ne otimo mani mondo onyis gima obiro timo e piny mangima kinde manobed Ruoth e pinyruodh Nyasaye.
Par ane kaka ngima dhi bedo maber e paradis manyien e piny kae! Yesu, kaachiel gi moko kuom joma obiro yiero, noloch ka gin e polo. Joma biro lochogi, norit ji duto modak e piny kae kendo ginimi gine mor. We wane gima onego watim mondo Nyasaye obi omiwa ngima ma nyaka chieng’ e paradis mare manyien.
Fweny 21:3, 4; 5:9, 10; 14:1-3.
Penjo
- Muma nyiso ni piny nobed machalo nade e Paradis mar pinyni?
- Ang’o ma Muma singo ne jogo mabiro dak e Paradis?
- Yesu biro miyo lokruok mabeyogi otimre karang’o?
- Yesu kane nie piny, ang’o ma ne otimo mondo onyis gik ma obiro timo kaka Ruodh Pinyruodh Nyasaye?
- Ang’o ma Yesu kod jogo ma locho kode e polo biro neno ni nyaka timre kinde ma gibiro locho e wi piny?
Penjo mamoko
- Som Fweny 5:9, 10.
Adiera mane ma wanyalo bedogo ni, jogo mabiro locho e wi piny kinde mag Loch mar Higini Gana Achiel, ginibed ruodhi kendo jodolo manigi ng’wono? (Efes. 4:20-24; 1 Pet. 1:7; 3:8; 5:6-10)
- Som Fweny 14:1-3.
Nying Wuoro kod nying Nyarombo mondik e lela wang’ ji 144,000 ka, nyiso ang’o? (1 Kor. 3:23; 2 Tim. 2:19; Fwe. 3:12)
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn